Parlamentul  României

[image: image1.png]FOMANIA




Comisia pentru Buget,

Finanţe şi Bănci
Bucureşti, 23.04.2015 

Nr. 4c-2/376
PLx. 331/2015
BIROULUI  PERMANENT

AL

CAMEREI  DEPUTAŢILOR

Vă înaintăm,  alăturat, raportul asupra  proiectului de Lege  pentru ratificarea Protocolului semnat de România la Varşovia, la 25 noiembrie 2014, privind modificarea Convenţiei privind organizarea şi activitatea Bancii Internationale de Cooperare Economică (cu modificările aduse prin protocoalele din 18 decembrie 1970, 23 noiembrie 1977 şi 18 decembrie 1990) şi a Statutului Băncii Internaţionale de Cooperare Economică ( cu modificările aduse prin protocoalele din 18 decembrie 1970, 23 noiembrie 1977 şi 18 decembrie 1990), semnate la Moscova, la 22 octombrie 1963, trimis spre dezbatere în fond, cu adresa nr.PLx.331/2015, Camera Deputaţilor fiind prima Cameră sesizată.
În raport cu obiectul şi conţinutul său, proiectul de Lege face parte din categoria legilor ordinare.

                                                    PREŞEDINTE

Viorel ȘTEFAN
Parlamentul  României

Bucureşti, 23.04.2015
Nr. 4c-2/376
PLx. 331/2015
Comisia pentru Buget,

Finanţe şi Bănci
RAPORT 
asupra proiectului de Lege pentru ratificarea Protocolului semnat de România 
la Varşovia, la 25 noiembrie 2014, privind modificarea Convenţiei privind organizarea şi activitatea Bancii Internationale de Cooperare Economică
(cu modificările aduse prin protocoalele din 18 decembrie 1970, 23 noiembrie 1977 şi 18 decembrie 1990) şi a Statutului Băncii Internaţionale de Cooperare Economică (cu modificările aduse prin protocoalele din 18 decembrie 1970,
 23 noiembrie 1977 şi 18 decembrie 1990), semnate la Moscova,
 la 22 octombrie 1963
În conformitate cu prevederile art. 95 din Regulamentul Camerei Deputaţilor, republicat, cu modificările și completările ulterioare, Comisia pentru buget, finanțe și bănci a fost sesizată, spre dezbatere în fond, cu proiectul de Lege pentru ratificarea Protocolului semnat de România la Varşovia, la 25 noiembrie 2014, privind modificarea Convenţiei privind organizarea şi activitatea Bancii Internationale de Cooperare Economică (cu modificările aduse prin protocoalele din 18 decembrie 1970, 23 noiembrie 1977 şi 18 decembrie 1990) şi a Statutului Băncii Internaţionale de Cooperare Economică (cu modificările aduse prin protocoalele din 18 decembrie 1970, 23 noiembrie 1977 şi 18 decembrie 1990), semnate la Moscova,  la 22 octombrie 1963.
Conform prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat, cu modificările și completările ulterioare, Camera Deputaţilor este prima Cameră sesizată.
La dezbaterea proiectului de Lege s-a avut în vedere avizul favorabil al Consiliului Legislativ.
Obiectul de reglementare al prezentului proiect de Lege îl reprezintă
ratificarea Protocolului pentru modificarea Convenţiei privind organizarea şi activitatea Băncii Internaţionale de Cooperare Economică şi a Statutului Băncii Internaţionale de Cooperare Economică (BICE) semnate la 22 octombrie 1963 (modificate prin Protocoalele semnate la 18 decembrie 1970, 23 noiembrie 1977 şi 18 decembrie 1990), care stabilește elemente noi introduse în Protocolul pentru modificarea Convenţiei privind organizarea şi activitatea Băncii Internaţionale de Cooperare Economică şi a Statutului BICE.
 În conformitate cu prevederile art.61  din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat proiectul de Lege menţionat mai sus, în şedinţa din data  21 aprilie 2015.
La lucrările Comisiei și-au înregistrat prezența un număr de 34        deputați, din totalul de 34 de membri.
La dezbaterea acestui proiect de Lege, au participat, în calitate de invitați, reprezentanți ai Ministerului Finanțelor Publice.
În urma examinării proiectului de Lege şi a opiniilor exprimate, deputații prezenți la lucrări, au hotărât cu unanimitate de voturi, să supună plenului Camerei Deputaţilor, spre dezbatere şi adoptare, proiectul de Lege  pentru ratificarea Protocolului semnat de România la Varşovia, la 25 noiembrie 2014, privind modificarea Convenţiei privind organizarea şi activitatea Bancii Internationale de Cooperare Economică (cu modificările aduse prin protocoalele din 18 decembrie 1970, 23 noiembrie 1977 şi 18 decembrie 1990) şi a Statutului Băncii Internaţionale de Cooperare Economică (cu modificările aduse prin protocoalele din 18 decembrie 1970, 23 noiembrie 1977 şi 18 decembrie 1990), semnate la Moscova, la 22 octombrie 1963, în forma prezentată de Guvern.
În raport cu obiectul şi conţinutul său, proiectul de Lege face parte din categoria legilor ordinare.
                      PREŞEDINTE                                  SECRETAR                     

                     Viorel ȘTEFAN                           Mihai-Aurel DONŢU
  Șef serviciu, Giorgiana Ene
  Consilier parlamentar,  Luminița Ana Ghiorghiu

